Accademia dei Lincei

Accademia dei Lincei je talianska vedecká akadémia nachádzajúca sa v Palazzo Corsini na Via della Lungara v Ríme, Taliansku. Založená bola  v r. 1603 Fredericom Cesim. Akadémia bola pomenovaná po rysovi (lince), ktorého ostrý znak má symbolizovať pozorovacie schopnosti vyžadované pri robení vedy. Akadémia bola obnovená v r. 1870 a stala sa národnou vedeckou akadémiou Talianska, zahŕňajúc medzi svoje záujmy aj literatúru.

 Prvá akadémia 
Prvá Accademia dei Lincei bola založená v roku 1603 Federicom Cesim a nahradila prvú vedeckú komunitu, Academiu Secretorum Naturae v Neapole, zatvorenú inkvizíciou. Cesi založil akadémiu spolu s troma priateľmi: holandským lekárom Johannesom Van Heeckom (potaliančene Giovanni Ecchio), matematikom Francescom Stellutim a polyhistorom Anastasiom de Filiis (obidvaja pochádzali z Umbrie, takisto ako Cesi.) Všetci štyria sa snažili o pochopenie všetkých prírodných vied. Tento dôraz odlišoval Lincei od iných akadémií šestnásteho a sedemnásteho storočia, ktoŕe boli založené hlavne literárne a historicky. 

Meno "Lincei" (rys) bolo vybrané z knihy Giambattistu della Porty, "Magia Naturalis", ktorá mala na obale znázornenú preslávenú mačku so slovami: "... s očami podobnými rysovi, skúma veci, ktoré sa odhalujú, tak, že keď ich pozoroval, môže ich nadšene použiť." Symbolmi akadémie boli rys aj orol, zvieratá s ostrým zrakom. Motto akadémie, zvolené Cesim, bolo: "minima cura si maxima vis" (Dávaj pozor na malé veci ak chceš dosiahnuť najväčšie výsledky).

 Členovia prvej akadémie 
 Federico Cesi - zakladateľ
 Giovanni Demisiani - grécky teológ, chemik, matematik, vytvoril názov teleskop pre nástroj predvedený Galileom Galileim
 Anastasio de Filiis - polyhistor
 Johannes Van Heeck - holandský lekár
 Giambattista della Porta - taliansky učenec, polyhistor a dramatik (k akadémii sa pridal v r. 1610)
 Adam Eisheimer - nemecký umelec
 Giovanni Faber -taliansky matematik, vytvoril názov mikroskop
 Galileo Galilei - taliansky fyzik, matematik, astronóm a filozof (k akadémii sa pridal v r. 1611)
 Johann Schreck - nemecký jezuita, misionár v Číne a polyhistor
 Francesco Stelluti - matematik
 Nicola Antonio Stigliola - taliansky filozof, architekt alekár
 Luca Valerio - taliansky matematik
 Carlo Sini - taliansky filozof

 Znovuzaloženie akadémie 
V r. 1801 opát Feliciano Scarpellini s Gioacchinom Pessutim založili Accademiu Caetani, ktorá prevzala meno po Accademii dei Lincei, ale táto podstúpila skutočné oživenie až v r. 1847, keď ju pápež Pius IX. znovuzaložil ako "Pontificia accademia dei Nuovi Lincei" (Pápežská akadémia nových rysov)

 Accademia Nazionale Reale dei Lincei 
V 1874 Quintino Sella zmenil názov akadémie na "Accademia Nazionale Reale dei Lincei" (Kráľovská národná rysia akadémia). Táto akadémia sa rozšírila o etické a humanitné vedy a opätovne získala vysokú prestíž spojovanú s pôvodnou akadémiou.

 Členovia 
 Giusto Bellavitis
 Domenico Comparetti
 Benedetto Croce
 Albert Einstein
 Enrico Fermi
 Giovanni Gentile
 Otto Hahn
 Theodor Mommsen
 Antonio Pacinotti
 Louis Pasteur
 Olinto De Pretto
 Augusto Righi
 Wilhelm Roentgen
 Ulrich von Wilamowitz-Moellendorff

 Accademia d'Italia 
Počas fašistického obdobia bola akadémia účinne nahradená novou, Talianskou akadémiou (Accademia d'Italia), ale nebola plne pohltená touto inštitúciou do roku 1939. V r. 1949, po páde fašistického režimu, sa na návrh Benedetta Croceho obnovila nezávislosť Accademie dei Lincei.   

 Accademia Nazionale dei Lincei 
V r. 1986 bolo vydané nariadenie, podľa ktorého má byť akadémia zložená z 540 členov. 180 z nich má byť talianov, 180 cudzincov a 180 talianskych dopisovateľov. Členovia majú byť rozdelený do dvoch tried: jedna pre prírodné vedy a matematiku, druhá pre etické, historické a filozofické vedy. 

V r. 2001 bola prírodovedecká trieda rozdelená do piatich kategórií: matematika, mechanika a jej aplikácie, astronómia, geodézia, geofyzika a jej aplikácie.
Etické vedy boli rozdelené na sedem kategórií: filológia a lingvistika, archeológia, kritika umenia a poézie, história a historická geografia a antropológia, filozofické vedy, právne vedy, sociálne a politické vedy.

 Zdroj 

Kategória:Vedecké organizácie
Kategória:Veda a technika v 1603
Kategória:Organizácie v Taliansku
Kategória:Veda a technika v Taliansku